
14 DR.30.6.2005 

 
Tuan Yang di-Pertua: Ahli-ahli Yang Berhormat, sekian sahajalah sesi soal jawab 

lisan pada hari ini.  Setiausaha. 

 

 

USUL 

MENANGGUHKAN MESYUARAT DI BAWAH 
PERATURAN MESYUARAT 18(1) 

Kehadiran Kapal Perang USS Nimitz Berkuasa Nuklear Di Perairan Negara  

 

11.18 pagi. 

 Tuan Salahuddin bin Haji Ayub [Kubang Kerian]:  Bismillahir Rahmanir Rahim. 
Terima kasih Tuan Yang di-Pertua.  Usul di bawah Peraturan Mesyuarat 18(1) dan (2) 
dengan ini diberi notis bahawa saya akan mengusulkan supaya mesyuarat ini ditangguhkan 
untuk membincangkan usul yang melibatkan perkara tertentu, berkepentingan ramai dan 
perlu disegerakan.  Saya Salahuddin bin Haji Ayub mohon mencadangkan bahawa 
mesyuarat ini hendaklah ditangguhkan bagi membolehkan Dewan yang mulia ini  
merundingkan isu kehadiran Kapal Perang USS Nimitz di perairan negara kita.   

Tuan Yang di-Pertua, isu ini ialah perkara tertentu, berkepentingan ramai dan perlu 
disegerakan.  Rakyat dan warga dunia sedang menyaksikan kehadiran kapal perang, Kapal 
Induk USS Nimitz dilaporkan sedang berlabuh selama 5 hari di Pelabuhan Barat, Klang.  
Kehadiran kapal perang berkuasa nuklear ini adalah bertentangan dengan jaminan Menteri 
Luar, Datuk  Seri Syed Hamid bin Syed Jaafar Albar yang menyatakan sebelum ini bahawa 
Kerajaan Malaysia tetap dengan pendirian bahawa mana-mana kapal berkuasa nuklear 
tidak diizinkan sama sekali melalui perairan Selat Melaka atau singgah di mana-mana 
pelabuhan di negara ini.  Kehadiran kapal perang USS Nimitz ini juga telah menjatuhkan 
kredibiliti maruah dan martabat Malaysia dan melanggari konsep ZOFPAN dan Perjanjian 
Zon Bebas Nuklear Asia Tenggara.  Berdasarkan kepada hujah-hujah di atas saya 
merasakan usul ini amat penting untuk diperbahaskan dalam Dewan yang mulia ini.  Terima 
kasih Tuan Yang di-Pertua. 

 Tuan Yang di-Pertua:  Ahli-ahli Yang Berhormat, saya telah menerima satu 
pemberitahu usul di bawah Peraturan Mesyuarat 18(1), daripada Ahli Yang Berhormat 
kawasan Kubang Kerian pada 28 Jun 2005.  Teks usul itu adalah seperti yang dibacakan 
oleh Ahli Yang Berhormat sebentar tadi.  Bagi membolehkan perkara ini dipertimbangkan 
oleh Majlis Mesyuarat hari ini, saya sebagai Tuan Yang di-Pertua hendaklah berpuas hati 
bahawa perkara yang dibangkitkan oleh Ahli Yang Berhormat itu memenuhi tiga syarat:- 

(i) perkara itu adalah perkara tertentu; 

(ii) bagi kepentingan orang ramai; 

(iii) berkehendak disegerakan. 

Saya telah meneliti perkara ini dan saya telah dapati bahawa perkara ini adalah: 

(i) perkara tertentu; 

(ii) kepentingan orang ramai ini, ia adalah bagi kepentingan orang 
ramai; 

(iii) berkehendak disegerakan.   

Pada fikiran saya perkara ini tidak perlu disegerakan.  Kerajaan Malaysia telah pun 
memberi kelulusan diplomatik untuk membenarkan kapal pengangkut pesawat Amerika 
Syarikat USS Nimitz untuk memasuki Perairan Malaysia dan berlabuh di Pelabuhan Klang 
sebagai lawatan muhibah dan bukan untuk tujuan latihan ketenteraan mahupun 
menjalankan sebarang operasi.   



Tuan Yang di-Pertua: Ahli-ahli Yang Berhormat, sekian sahajalah sesi soal jawab lisan pada hari ini. Setiausaha. USUL MENANGGUHKAN MESYUARAT DI BAWAH PERATURAN MESYUARAT 18(1) Kehadiran Kapal Perang USS Nimitz Berkuasa Nuklear Di Perairan Negara. 11.18 pagi. Tuan Salahuddin bin Haji Ayub [Kubang Kerian]: Bismillahir Rahmanir Rahim. Terima kasih Tuan Yang di-Pertua. Usul di bawah Peraturan Mesyuarat 18(1) dan (2) dengan ini diberi notis bahawa saya akan mengusulkan supaya mesyuarat ini ditangguhkan untuk membincangkan usul yang melibatkan perkara tertentu, berkepentingan ramai dan perlu disegerakan. Saya Salahuddin bin Haji Ayub mohon mencadangkan bahawa mesyuarat ini hendaklah ditangguhkan bagi membolehkan Dewan yang mulia ini merundingkan isu kehadiran Kapal Perang USS Nimitz di perairan negara kita. Tuan Yang di-Pertua, isu ini ialah perkara tertentu, berkepentingan ramai dan perlu disegerakan. Rakyat dan warga dunia sedang menyaksikan kehadiran kapal perang, Kapal Induk USS Nimitz dilaporkan sedang berlabuh selama 5 hari di Pelabuhan Barat, Klang. Kehadiran kapal perang berkuasa nuklear ini adalah bertentangan dengan jaminan Menteri Luar, Datuk Seri Syed Hamid bin Syed Jaafar Albar yang menyatakan sebelum ini bahawa Kerajaan Malaysia tetap dengan pendirian bahawa mana-mana kapal berkuasa nuklear tidak diizinkan sama sekali melalui perairan Selat Melaka atau singgah di mana-mana pelabuhan di negara ini. Kehadiran kapal perang USS Nimitz ini juga telah menjatuhkan kredibiliti maruah dan martabat Malaysia dan melanggari konsep ZOFPAN dan Perjanjian Zon Bebas Nuklear Asia Tenggara. Berdasarkan kepada hujah-hujah di atas saya merasakan usul ini amat penting untuk diperbahaskan dalam Dewan yang mulia ini. Terima kasih Tuan Yang di-Pertua. Tuan Yang di-Pertua: Ahli-ahli Yang Berhormat, saya telah menerima satu pemberitahu usul di bawah Peraturan Mesyuarat 18(1), daripada Ahli Yang Berhormat kawasan Kubang Kerian pada 28 Jun 2005. Teks usul itu adalah seperti yang dibacakan oleh Ahli Yang Berhormat sebentar tadi. Bagi membolehkan perkara ini dipertimbangkan oleh Majlis Mesyuarat hari ini, saya sebagai Tuan Yang di-Pertua hendaklah berpuas hati bahawa perkara yang dibangkitkan oleh Ahli Yang Berhormat itu memenuhi tiga syarat:- (i) perkara itu adalah perkara tertentu; (ii) bagi kepentingan orang ramai; (iii) berkehendak disegerakan. Saya telah meneliti perkara ini dan saya telah dapati bahawa perkara ini adalah: (i) perkara tertentu; (ii) kepentingan orang ramai ini, ia adalah bagi kepentingan orang ramai; (iii) berkehendak disegerakan. Pada fikiran saya perkara ini tidak perlu disegerakan. Kerajaan Malaysia telah pun memberi kelulusan diplomatik untuk membenarkan kapal pengangkut pesawat Amerika Syarikat USS Nimitz untuk memasuki Perairan Malaysia dan berlabuh di Pelabuhan Klang sebagai lawatan muhibah dan bukan untuk tujuan latihan ketenteraan mahupun menjalankan sebarang operasi.